કોંગ્રેસ દ્વારા યુવાનો માટે 'નવસર્જન યુવા રોજગાર સ્કીમ' લોન્ચ કાર્ય બાદ મંગળવારે ગુજરાતના ખેડૂતોના વિવિધ પ્રશ્નોને કેન્દ્રમાં રાખીને ભરતસિંહ સોલંકી નવા અભિયાનની જાહેરાત કરી હતી, જેને 'નવસર્જન ખેડૂત અભિયાન' નામ આપવામાં આવ્યું છે. આ અભિયાનની જાહેરાત કરતા ભરતસિંહ સોલંકીએ જણાવ્યુ હતુ કે, ગુજરાતમાં અમારી સરકાર બની તો અમે ખેડૂતોને સિંચાઇનું પાણી મળી રહે તે માટે સૌથી પહેલા નર્મદાની કેનાલનું કામ પૂરું કરાવીશુ. રાજ્યમાં ૩.૯૫ લાખ ખેડૂતોની સંખ્યામાં ઘટાડો થયો છે અને ૧૦ વર્ષમાં 17 લાખ ખેત મજૂરોમાં વધારો થયો છે તેને ભવિષ્યમાં લાભ થાય તેવા કેમ કરીશું. તો બીજી તરફ અર્જુન મોઢવાડિયાએ ભાજપ પર આક્ષેપ કરતા જણાવ્યું હતું કે, ભાજપ ખેડૂતોને મગફળી અને કપાસના ટેકાના યોગ્ય ભાવ નથી આપતી.